CELEX: 32020D1549
Language: hu
Date: 2020-10-22 00:00:00
Title: A Bizottság (EU) 2020/1549 végrehajtási határozata (2020. október 22.) a pepino mozaic vírus Közösségbe történő behurcolása és a Közösségen belüli elterjedése elleni intézkedésekről szóló 2004/200/EK bizottsági határozat hatályon kívül helyezéséről (az értesítés a C(2020) 7139. számú dokumentummal történt)

26.10.2020   
               
               
                  HU
               
               
                  Az Európai Unió Hivatalos Lapja
               
               
                  L 354/7
               
            
         A BIZOTTSÁG (EU) 2020/1549 VÉGREHAJTÁSI HATÁROZATA
         (2020. október 22.)
         a pepino mozaic vírus Közösségbe történő behurcolása és a Közösségen belüli elterjedése elleni intézkedésekről szóló 2004/200/EK bizottsági határozat hatályon kívül helyezéséről
         
            
               (az értesítés a C(2020) 7139. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre (1) és különösen annak 30. cikke (1) bekezdésére és 37. cikke (2) bekezdésére,
         mivel:
         
                     (1)
                  
                  
                     A 2004/200/EK bizottsági határozat (2) intézkedéseket állapít meg a pepino mozaikvírus paradicsom-vetőmagok (Lycopersicon lycopersicum (L.) Karsten ex Farw) által történő behurcolásának és Unión belüli elterjedésének megelőzésére. Ezek az intézkedések nem vonatkoznak a végső fogyasztóknak szánt vetőmagokra.
                  
               
                     (2)
                  
                  
                     A szóban forgó károsító nem szerepelt a 2000/29/EK tanácsi irányelv (3) I. vagy II. mellékletében, és kizárólag a 2004/200/EK határozat egyedi követelményei vonatkoztak rá.
                  
               
                     (3)
                  
                  
                     Növényegészségügyi helyzetének újraértékelését követően a szóban forgó károsító felvételre került az (EU) 2019/2072 bizottsági végrehajtási rendelet (4) IV. mellékletének F. részébe, amely felsorolja az uniós vizsgálatköteles nem zárlati károsítókat és a meghatározott, ültetésre szánt növényeket, az érintett zöldségvetőmagok kategóriáival és az azokra vonatkozó küszöbértékekkel együtt. Az említett rendelet V. mellékletének E. részében meghatározott intézkedések is vonatkoznak rá.
                  
               
                     (4)
                  
                  
                     A 2004/200/EK határozat ezért elavult, tehát hatályon kívül kell helyezni.
                  
               
                     (5)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikk
            A 2004/200/EK határozat hatályát veszti.
         
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. október 22-én.
            
               
                  a Bizottság részéről
               
               Sztella KIRIAKÍDISZ
               
                  a Bizottság tagja
               
            
         
         
            (1)  HL L 317., 2016.11.23., 4. o.
         
         
            (2)  A Bizottság 2004/200/EK határozata (2004. február 27.) a pepino mozaic vírus Közösségbe történő behurcolása és a Közösségen belüli elterjedése elleni intézkedésekről (HL L 64., 2004.3.2., 43. o.).
         
            (3)  A Tanács 2000/29/EK irányelve (2000. május 8.) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről (HL L 169., 2000.7.10., 1. o.).
         
            (4)  A Bizottság (EU) 2019/2072 végrehajtási rendelete (2019. november 28.) a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról, valamint a 690/2008/EK bizottsági rendelet hatályon kívül helyezéséről és az (EU) 2018/2019 bizottsági végrehajtási rendelet módosításáról(HL L 319., 2019.12.10., 1. o.).